tartuNLP/wikipedia-smugri-20251201 huggingface dataset:
Kruševo manifest

Kruševo manifest on oletatav manifest, mille andis 1903. aasta Ilinden–Preobraženie ülestõusu ajal välja Kruševo Vabariigi Revolutsioonikomitee. Selles kutsuti kohalikke moslemeid üles liituma väljakuulutatud vabariigi valitsusega võitluses türanliku ülemvõimu vastu. Tehti ettepanek luua koos demokraatlik riik. Selles rõhutati, et ülestõus on Osmanite türannia vastu, mitte ühegi rahva ega usugrupi vastu. Põhja-Makedoonia histograafid kasutavad manifesti näitena makedoonia keele esimesest kasutamisest. 
Manifesti originaaldokument ei ole säilinud ning ei ole kindel, kas selline manifest tegelikult üldse tehti. Mõned ajaloolased väidavad, et manifesti tekst koostati ligi 20 aastat pärast ülestõusu. Manifesti avaldas selle praegusel kujul 1923. aastal Nikola Kirov Sofias ning ta kasutas selles enda murrakut. 20. sajandi alguses oli makedoonia keel kui omaette tunnustatud keelena ülivähe levinud. Samas ei ole Põhja-Makedoonia ajaloolased nõus Kirovi väitega, et ülestõusuaegne rahvastik koosnes ainult bulgaarlastest.
Écoust-Saint-Mein

Écoust-Saint-Mein on vald Põhja-Prantsusmaal Pas-de-Calais' departemangus.
Põllumajandusküla asub 16 km Arrasist kagus teede D956 ja D5 ristumiskoha ümbruses.
Ajalugu.
Esimese maailmasõja ajal asus Écoust-Saint-Mein Hindenburgi liinil, kui Saksa väed evakueerisid selle elanikud. Kirikutorn mineeriti ja oli laskuritele maamärgiks. Pärast Arrase lahingut 1917. aastal vallutasid selle liitlased, kuni sakslased selle 1918. aasta märtsis tagasi vallutasid ja lõpuks võtsid liitlased selle 3. septembril 1918.
Popkultuuris.
2019. aasta filmis "1917" on Écoust-Saint-Meini kujutatud peategelase missiooni hävitatud teekonnapunktina. Linna kujutamine filmis põhineb suuresti tegelikul ajalool. Kuna linn sai Esimese maailmasõja ajal sõjatsooniks, ei jäänud külaelanikel muud üle kui Écoust-Saint-Mein maha jätta. Pärast sõda naasti seda üles ehitama.
Écurie

Écurie on vald Põhja-Prantsusmaal Pas-de-Calais' departemangus.
Põllumajandusküla asub 5 km Arrasist põhjas teede N17 ja D60 ristumiskoha ümbruses.
Épinoy

Épinoy (pikardi: "Spineu") on vald Põhja-Prantsusmaal Pas-de-Calais' departemangus.
Põllumajandusküla asub 31 km Arrasist kagus teede N43 ja D21 riatumiskoha ümbruses.
Josh Brownhill

Joshua Brownhill (sündinud 19. detsembril 1995 Warringtonis) on Inglismaa jalgpallur, kes mängib poolkaitsjana Inglismaa Premier League'i klubis Burnley.
2013. aastal debüteeris ta Inglismaa tugevuselt kolmandas liigas Preston North Endi meeskonnas. Hooaja 2015–16 teisel pool mängis ta laenul samasse liigasse kuuluvas Barnsleys. 2016. aastal võitis ta Barnsleyga Football League Trophy.
Aastatel 2016–2020 mängis ta Inglismaa esiliiga klubis Bristol City. Nelja hooaja jooksul lõi ta Inglismaa esiliigas 16 väravat. 5. jaanuaril 2019 lõi ta Inglismaa karikavõistluste mängus värava Inglismaa kõrgliiga klubi Huddersfield Towni vastu.
2020. aasta jaanuaris siirdus ta Burnleysse. 19. veebruaril 2022 lõi ta mängus Brighton &amp; Hove Albioni vastu oma esimese värava Inglismaa kõrgliigas.
Jäähoki 1968. aasta taliolümpiamängudel

Meeste jäähokiturniir 1968. aasta taliolümpiamängudel Prantsusmaal Grenoble'is oli 11. olümpiaturniir, mis oli ühtlasi 35. MM ja 46. Euroopa meistrivõistlused. Mängud peeti 4. kuni 17. veebruarini Palais des Sportsis. See oli viimane olümpiaturniir, kus selgitati ka maailma- ja Euroopa meister. Järgnevatel olümpia-aastatel peeti maailma- ja Euroopa meistrivõistlusi edaspidi iseseisvate turniiridena. Kokku oli Grenoble'is esindatud 14 meeskonda.
Nõukogude Liit võitis kolmanda olümpiakulla, tuli kaheksandat korda maailmameistriks ja kaheteistkümnendat korda Euroopa meistriks. Hõbemedali võitis Tšehhoslovakkia, pronksi Kanada.
Esimest (ja ainsat) korda ei antud kõigile kvalifikatsioonis osalejatele võimalust medalitele mängida, sest kaks madalamat edetabelit (Jaapan ja Austria) koos võõrustaja Prantsusmaaga pääsesid otse lohutusgruppi. Poola ja Itaalia kvalifitseerusid, kuid keeldusid osalemast.
Ida-Saksamaa osales neil mängudel esimest ja ainsat korda ning mängis oma viimase mängu rivaali Lääne-Saksamaaga. Lääs võitis 4:2. Soome tegi ajaloolise mängu, alistades teisel võistluspäeval Kanada. NSV Liidu jaoks katkes nende rekordiline 39 järjestikust võitu MM-il. 
Osalevad riigid.
Mängudele kvalifitseerusid 1967. aasta MM-i A-grupi kaheksa riiki koos korraldajamaa Prantsusmaaga. B-grupi klassifikatsioon meistrivõistluste lõpus võimaldab kvalifitseeruda veel kuuel riigil, samuti C-grupi võitjal.
Turniirile kvalifitseerunad riigid:
Poola ja Itaalia olid kvalifitseerunud kuid ei osalenud.
Tulemused.
Eelvoor.
 Saksa DV – Norra 3:1 (2:1, 1:0, 0:0)
4. veebruar 1968 – Grenoble
Väravalööjad: Joachim Ziesche, Lothar Fuchs, Peter Prusa – Odd Syversen.
 Soome – Jugoslaavia 11:2 (3:0, 6:0, 2:2)
4. veebruar 1968 – Grenoble
Väravalööjad: Lasse Oksanen 2, Esa Peltonen 2, Matti Reunamaki 2, Juhani Wahlsten, Veli-Pekka Ketola, Matti Keinonen, Matti Harju, Pekka Leimu – Albin Felc, Franc Smolej.
 Saksa FV – Rumeenia 7:0 (1:0, 3:0, 3:0)
4. veebruar 1968 – Grenoble
Väravalööjad: Gustav Hanig 2, Alois Schloder, Ernst Kopf, Otto Schneitberger, Horst Meindl, Heinz Weisenbach.
A-grupi medalivooru pääsevad Soome, Ida-Saksamaa ja Lääne-Saksamaa. Rumeenia, Jugoslaavia ja Norra osalevad B-grupis 9.-14.
Finaalvoor.
Esimese koha meeskond võitis kulla, teise hõbeda ja kolmanda pronksi.
Lohutusring.
Selle grupi meeskonnad mängisid 9.–14. kohale
Eps

Eps on vald Põhja-Prantsusmaal Pas-de-Calais' departemangus.
Põllumajandusküla asub 44 km Arrasist loodes teede D70 ja D71 ristumiskoha ümbruses.
Olderogge

Olderogge (vene keeles "Ольдерогге") on Taanist pärit aadlisuguvõsa.
Ajalugu.
Olderogged on pärit Taanist. 1703. aastast on nende kohta teateid Riiast. Suguvõsaliin algab Riia rentmeistri Detloff Georg Olderoggega (1701−1765), kelle Püha Rooma keiser Franz I tõstis 21. juunil (vkj) 1758 aadliseisusse; ta sai perekonnanimeks von Olderogge. XIX sajandi asusid tema järeltulijad elama Venemaale, kus tegid karjääri sõja- ja tsiviilteenistuses. Suguvõsa on Venemaal alles tänini.
Tann (anum)

Tann on saarte murdes ja läänemurdes pealt kitsam tõrs.
Lõuna-Eesti murretes nimetati seda tõrt ka tõrike, võru murdes tõrdu.
Tanni maht oli umbes 20 toopi ning seda kasutati Saare-, Hiiu-, Muhu- ja Läänemaal õlle pruulimiseks. Sellist õlletegemise anumat nimetati ka kurna-, käima- või kääritann. Oherdiga tanni põhja puuritud augu kattis pikk puupulk, mille ots ulatus üle vedeliku tasapinna. Vedeliku väljalaskmiseks tõmmati pulk avause seest välja. 
Tanniks nimetati ka nelinurkset puunõu, milles hoiti ja hapendati seasööki.
Ebašampinjon

Ebašampinjon ("Leucoagaricus") on šampinjoniliste sugukonda kuuluv perekond seeni.
Équirre

Équirre on vald Põhja-Prantsusmaal Pas-de-Calais' departemangus.
Väike põllumajandusküla asub 48 km Arrasist loodes tee D71 ääres.
Leucoagaricus leucothites

Leucoagaricus leucothites (endise nimega roosalehine või samet-ebašampinjon) on seeneliik ebašampinjoni perekonnast. 
Eestis võib teda leida nii metsast kui ka linnast.
Teksasinine

Teksasinine (saksa keeles "Jeansblau", inglise keeles "denim blue") on indigoga värvitud teksariide värvusega sarnanev sinine värvitoon.
Nagu teksakangas ise, esineb ka see värvus mitmes eri variandis. Kasutatakse moesõnavaras tekstiilide värvuse kirjeldamiseks, aga ka muude toodete puhul.
Variatsioonid.
Veebivärv "Denim" on asuursinisega sarnanev erksinine või pastellsinise taoline keskmine veidi hallikas mahe sinine toon .
Pantone värvikaardi toon 17-4021 "Faded Denim" on keskmine hallikassinine värvitoon , toon 19-4118 "Dark Denim" on tume veidi rohekas sügavsinine .
RAL Design värvivaliku toon 240 40 20 "Jeansblau" on tume roheka varjundiga sinine värvitoon , toon 250 20 25 "Dunkeljeansblau" sügav-tumesinine .
Metskõrges

Metskõrges ("Gymnopus") on šampinjonilaadsete seltsi kuuluv perekond seeni.
Pärlhall

Pärlhall on sinaka varjundiga neutraalne kuni külm kahvatuhall värvitoon. Sõna on tõlkelaen saksa keelest, Johannes Aaviku ettepanek 1914. aastast.
Kasutatakse eelkõige moesõnavaras ja sisekujunduses, ka lindude sulestiku vms kirjeldamiseks, rohkem pehme pärlmutrise läikega pindade kohta.
Variatsioonid.
Ernst Friedrich Glockeri "Grundriss der Mineralogie ..." kirjeldab pärlhalli ("perlgrau") heleda õige natukese punasega segatud sinaka hallina. Näitemineraaliks toob ta portselaniidi ("Porzellanjaspis").
1821. aasta värviõpik "Werner's Nomenclature of Colours" soovitab pärlhalli ("pearl grey") segada kas rohkest tuhkhallist ja vähesest karmiinpunasest ning Berliini sinisest või paljust sinakashallist ja veidikesest veripunasest. Värvuse näideteks toob ta naerukajaka ja kaljukajaka seljasulgede värvuse, sinilille kroonlehtede alakülje ja portselaniidi.
Prantsuskeelne värvinimetuste portaal pourpre.com annab pärlhalli vasteks neutraalsete hallide toonivahemiku soojemast jahedamani .
Pantone värvikaardi toon 14-4206 "Pearl Blue" on ligikaudu pärlhall .
Eesti ajaloolise arhitektuuri jaoks soovitatud voodrilaudade värvivalikus (Becker Acroma värvid) on pärlhall (NCS COLOR S 2005-Y) soe kollakashall .
Pastellipaberi Mi-Teintes seeria toon 120 "gris perle" on väga hele hall .
DMC tikkimisniitide värvikaardi toon 762 "gris perle" on külm helehall .
Punakõrges

Punakõrges ("Rhodocollybia") on šampinjonilaadsete seltsi kuuluv perekond seeni.
Bathurst (New Brunswick)

Bathurst on linn Kanadas New Brunswicki provintsis. See on Gloucesteri maakonna halduskeskus.
Campbellton (New Brunswick)

Campbellton on linn Kanadas New Brunswicki provintsis Restigouche'i maakonnas.
Dieppe (New Brunswick)

Dieppe on linn Kanadas New Brunswicki provintsis Westmorlandi maakonnas.
Edmundston

Edmundston on linn Kanadas New Brunswicki provintsis Madawaska maakonnas.
Fredericton

Fredericton on linn Kanadas New Brunswicki provintsis Yorki ja Sunbury maakonnas. See on provintsi pealinn.
Reinildo Mandava

Reinildo Isnard Mandava (sündinud 21. jaanuaril 1994 Beiras) on Mosambiigi jalgpallur, kes mängib vasakkaitsjana Hispaania kõrgliiga klubis Madridi Atlético ja Mosambiigi jalgpallikoondises.
Ta alustas jalgpalli mängimist Mosambiigi klubis Clube Ferroviário da Beira.
2015. aasta detsembris liitus ta Portugali klubiga Lissaboni Benfica, kuid klubi põhimeeskonnas ta mänguaega ei saanud. Hooaja 2016–17 teises pooles oli ta laenul Portugali esiliiga klubis Fafe ja hooajal 2017–18 Portugali esiliigasse kuuluvas Covilhãs.
2018. aastal sõlmis ta lepingu Portugali kõrgliiga klubiga Belenenses. 2019. aasta jaanuaris läks ta laenule Prantsusmaa kõrgliiga klubisse Lille. 2019. aasta mais omandas Lille Mandava mängijaõigused. Hooajal 2020–21 tuli ta Lille'iga Prantsusmaa meistriks. Samal hooajal valiti Mandava Prantsusmaa kõrgliiga hooaja sümboolsesse koosseisu.
Mosambiigi jalgpallikoondises tegi Mandava debüüdi 2014. aastal.
Miramichi

Miramichi on linn Kanadas New Brunswicki provintsis Northumberlandi maakonnas.
Saint John (New Brunswick)

Saint John on linn Kanadas New Brunswicki provintsis Saint Johni maakonnas.
Laternseen

Laternseen ("Omphalotus") on šampinjonilaadsete seltsi kuuluv perekond seeni.
Nupik

Nupik ("Marasmiellus") on šampinjonilaadsete seltsi kuuluv perekond seeni.
FC Zürich

Fussballclub Zürich (FC Zürich) on Šveitsi jalgpalliklubi, mis tegutseb Zürichis. Klubi mängib Šveitsi jalgpalli kõrgeimas liigas Super League.
Klubi on asutatud 1896. aastal. Klubi on tulnud Šveitsi meistriks 12 korda, esimest korda 1902. aastal ja viimati hooajal 2008–09. Šveitsi karikavõistlused on võidetud kümme korda. Zürichi kõige edukam peridood oli aastatel 1960–1981. Selles vahemikus tuli seitse korda Šveitsi meistriks ning hooaegadel 1963–64 ja 1976–77 jõudis Zürich Euroopa karikavõistlustel poolfinaali.
Klubi kodustaadion on Letzigrund, mis mahutab liigamängude ajal 26 000 pealtvaatajat.
FC Zürichi linnarivaal on Grasshoppers.
FC Zürichi naiskond on tulnud Šveitsi meistriks 22 korda ja on Šveitsi kõige edukam naiskond.
Praegune koosseis.
"Seisuga 2. veebruar 2022"
Subotiv

Subotiv on küla Ukraina Tšerkassõ oblastis Tšerkassõ rajoonis. Küla peetakse ukraina kasakaatamani ja rahvuskangelase Bogdan Hmelnõtskõi sünnipaigaks.
Ajaloost.
Arheoloogilistel andmetel oli asula sel kohal olemas juba varasel pronksiajal, sealt on leitud hilisema slaavlaste ja Kiievi-Vene aegsete asunduste jälgi. Kirjalikes allikates on Subotivi esmamainitud 17. sajandil.
Vaatamisväärsused.
Illinska kirik (Püha Eelija kirik) ehitati Bogdan Hmelnõtskõi käsul 1653. aastal, kirikusse on ta ka ise maetud. Kirik on jäädvustatud ühel Tarass Ševtšenko 1845. aasta maalil, samuti on seda kujutatud Ukraina viiegrivnasel rahatähel.
Kuressaare raudteejaam

Kingissepa/Kuressaare raudteejaam oli endine Saaremaa laiarööpmelise raudtee raudteejaam, Kuressaares Kalevi tänava ääres.
Aastatel 1951–1956 ehitatud laiarööpmelise militaarraudtee Kingissepa raudteejaamal oli Kuressaares praeguse Kuressaare piimakombinaadi alal raudteedepoo oma töökoja, elektrijaama ja veevarustussüsteemiga. Kalevi tänava ääres, praeguse Saare Leiva hoone kõrval paiknes endine Kingissepa raudteejaam. 
Militaarraudtee kulges praeguse Marientali teed pidi linna poole, hargnes mööda praegust Lehe tänavat depoo ja Kihelkonna suunas ning mööda Pähklimetsa teed Praakli metsa.
Tyson Barrie

Tyson Barrie (sündinud 26. juulil 1991 Victorias Briti Columbias) on Kanada jäähokimängija, kes mängib kaitsjana NHL-i klubis Nashville Predators.
Aastatel 2007–2011 mängis ta Western Hockey League'i klubis Kelowna Rockets. Hooajal 2008–09 pälvis ta liiga hooaja parimale kaitsemängijale antava Bill Hunter Memorial Trophy.
2009. aastal valis Colorado Avalanche ta NHL-i "draft"is 64. valikuna.
Suurema osa hooajast 2011–12 mängis Barrie American Hockey League'i (AHL) klubis Avalanche'i tütarklubis ning valiti 2012. aastal AHL-i tähtede mängule. NHL-is debüteeris ta 7. veebruaril 2012 mängus Chicago Blackhawksi vastu. Hooajal 2011–12 pääses ta NHL-is väljakule kokku kümnes mängus. Esimese värava lõi ta liigas 18. veebruaril 2013 mängus Nashville Predatorsi vastu. Avalanche'i meeskonnas mängis Barrie kuni hooaja 2018–19 lõpuni. Viimane hooaeg oli tema kõige resultatiivsem, kui ta lõi 14 väravat ja andis 45 väravasöötu.
2019. aasta juulis kaubeldi Barrie Toronto Maple Leafsi. Maple Leafsis mängis ta vaid hooajal 2019–20. 2020. aasta oktoobris sõlmis ta üheaastase lepingu Edmonton Oilersiga. Hooajal 2020–21 oli Barrie NHL-is kõige resultatiivsem kaitsemängija (8+40). 2021. aasta juulis sõlmis ta Oilersiga uue kolmeaastase lepingu.
2023. aasta veebruaris kaubeldi Barrie Oilersist Nashville Predatorsi.
2011. aastal võitis Barrie Kanada kuni 20-aastaste koondisega juunioride maailmameistrivõistlustel hõbemedali. 2015. aastal tuli ta Kanada jäähokikoondise koosseisus maailmameistriks. Lisaks võitis ta 2017. aasta maailmameistrivõistlustel hõbemedali.
Beresford (New Brunswick)

Beresford on linn Kanadas New Brunswicki provintsis Gloucesteri maakonnas. See asub Chaleuri lahe kaldal maakonna halduskeskusest Bathurstist paari kilomeetri kaugusel põhjas.
Elanike arv on 2016. aasta seisuga 4288. 2011. aastal oli elanikke 4351.
81% linna elanikest on prantsuskeelsed.
Beresford on asutatud 1814. aastal. 1967. aastal sai see külastaatuse ja 1984. aastal linnaõigused. Beresford on saanud nime Briti armee kindrali William Beresfordi järgi.
Beresfordis sündis New Brunswicki provintsi 28. peaminister Ray Frenette.
Bouctouche

Bouctouche on linn Kanadas New Brunswicki provintsis Kenti maakonnas. Linn asub provintsi idaosas Buctouche'i jõe suudmes Northumberlandi väina rannikul. Lähim suurlinn on Moncton, mis asub umbes 40 km kaugusel edelas.
Elanike arv on 2021. aasta rahvaloenduse kohaselt 2513. Aastal 2016 oli elanikke 2361.
Bouctouche'i asutasid 1785. aastal prantslased. 19. sajandil saabus sinna ka iiri ja šoti sisserändajaid. Linnaõigused sai see 1985. aastal.
Bouctouche'i vaatamisväärsuste hulka kuulub üheksa kilomeetrit pikk mereäärne liivaseljak (tuntud kui Bouctouche'i düün) ja teemapark Le Pays de la Sagouine.
Bouctouche'is on sündinud kirjanik Antonine Maillet ja tööstur K. C. Irving.
Caraquet

Caraquet on linn Kanadas New Brunswicki provintsis Gloucesteri maakonnas.
Dalhousie (New Brunswick)

Dalhousie on väikelinn Kanadas New Brunswicki provintsis Restigouche'i maakonnas.
Florenceville-Bristol

Florenceville-Bristol on väikelinn Kanadas New Brunswicki provintsis Carletoni maakonnas.
Grand Bay-Westfield

Grand Bay-Westfield on linn Kanadas New Brunswicki provintsis Kingsi maakonnas.
Grand-Sault (New Brunswick)

Bouctouche on väikelinn Kanadas New Brunswicki provintsis Victoria maakonnas.
Hampton (New Brunswick)

Hampton on väikelinn Kanadas New Brunswicki provintsis Kingsi maakonnas.
Hartland (New Brunswick)

Hartland on väikelinn Kanadas New Brunswicki provintsis Carletoni maakonnas.
Lamèque

Lamèque on linn Kanadas New Brunswicki provintsis Gloucesteri maakonnas.
Nackawic

Nackawic on linn Kanadas New Brunswicki provintsis Yorki maakonnas. See asub Saint Johni jõe idakaldal Frederictonist 65 km kaugusel läänes.
Nackawic on asutatud 1784. aastal. Linnaõigused sai see 1976. aastal.
Nackawicis asub maailma suurima kirvena tuntud skulptuur.
Oromocto

Oromocto on linn Kanadas New Brunswicki provintsis Sunbury maakonnas.
Quispamsis

Quispamsis on väikelinn Kanadas New Brunswicki provintsis Kingsi maakonnas.
Richibucto

Richibucto on linn Kanadas New Brunswicki provintsis Kenti maakonnas Richibucto jõe ääres.
Riverview (New Brunswick)

Riverview on väikelinn Kanadas New Brunswicki provintsis Alberti maakonnas.
Rothesay (New Brunswick)

Rothesay on väikelinn Kanadas New Brunswicki provintsis Kingsi maakonnas.
Sackville (New Brunswick)

Sackville on väikelinn Kanadas New Brunswicki provintsis Westmorlandi maakonnas.
Saint Andrews (New Brunswick)

Saint Andrews on väikelinn Kanadas New Brunswicki provintsis Charlotte'i maakonnas.
St. George (New Brunswick)

St. George on väikelinn Kanadas New Brunswicki provintsis Charlotte'i maakonnas.
Saint-Léonard (New Brunswick)

Saint-Léonard on väikelinn Kanadas New Brunswicki provintsis Madawaska maakonnas.
Saint-Quentin (New Brunswick)

Saint-Quentin on väikelinn Kanadas New Brunswicki provintsis Restigouche'i maakonnas.
St. Stephen (New Brunswick)

St. Stephen on väikelinn Kanadas New Brunswicki provintsis Charlotte'i maakonnas.
Shediac

Shediac on väikelinn Kanadas New Brunswicki provintsis Westmorlandi maakonnas. Seda nimetatakse maailma homaaripealinnaks.
Linna juures asub Parlee rand.
Shippagan

Shippagan on linn Kanadas New Brunswicki provintsis Gloucesteri maakonnas.
Sussex (New Brunswick)

Sussex on väikelinn Kanadas New Brunswicki provintsis Kingsi maakonnas.
Woodstock (New Brunswick)

Woodstock on väikelinn Kanadas New Brunswicki provintsis Carletoni maakonnas.
Sõnnikuseen

Sõnnikuseen ("Panaeolus") (rahvasuus: sitaseened) on šampinjonilaadsete seltsi kuuluv perekond seeni. Nad on väikesed, mustade või hallide eoslehtedega, mis on häguse värvi või täppidega. Nad on väga sarnased perekonnaga Panaeolina, mille eoslehed on tumepruunid mitte mustad. 
Ükski liik ei ole söödav, kuid 13 liiki sisaldavad hallotsinogeeni psilotsübiin, nagu "Panaeolus cyanescens" ja "Panaeolus cinctulus". Kõik liigid sisaldavad serotoniini.
Claudine Auger

Claudine Auger (sünninimi Claudine Oger; 26. aprill 1941 Pariis – 18. detsember 2019 Pariis) oli prantsuse näitleja. 
Tema suurim roll oli Bondi tüdruku Domino Vitali kehastamine 1965. aasta James Bondi sarja filmis "Keravälk". Ta pärjati miss France monde'iks (Prantsusmaa esindaja Miss Worldi iludusvõistlusel) ning ta jäi võistlusel Miss World 1958 teiseks.
Lõhislehik (perekond)

Lõhislehik ("Schizophyllum") on šampinjonilaadsete seltsi kuuluv perekond seeni.
Makedoonia rinne

Makedoonia rinne (ka Salonica rinne) oli esimese maailmasõja rinne, mis avati sügisel 1915, kui liitlased üritasid Serbiale Saksamaa, Austria-Ungari ja Bulgaaria ühise pealetungi tagasilöömiseks abi saata. Abi saabus liiga hilja ning liiga väheses koguses, takistuseks olid ka Kreeka sisetülid. Rindejoon hakkas jooksma Albaania Aadria mere rannikust Struma jõeni. Liitlasväed olid vastamisi Bulgaaria armeega, mis sai keskriikidelt vähest abi. Makedoonia rinne jäi 1918. aastani üsna stabiilseks. Septembris 1918 tungisid liitlased peale, Bulgaaria kapituleerus ning Serbia vabastati.
Érin

Érin on vald Põhja-Prantsusmaal Pas-de-Calais' departemangus.
Érin on väike küla väikese Ternoise'i jõe lõunakaldal, mis voolab läbi St. Pol-sur-Ternoise'i ja suubub Hesdinis Canche'i jõkke. Piirkonna geoloogia sarnaneb sellest lõuna pool asuva Somme'i jõe oru omaga. Ternoise'i org on hertsüünia rinde lõunapoolses sünkliinis kõige põhjapoolsem vool. Põhja pool asub Londoni-Brabandi massiiv.
Tee D94 kulgeb St. Poli ja Hesdini vahel jõe kõrval. Selle kõrval kulgeb Arrasi-Boulogne-sur-Meri raudtee.
Ajalugu.
Esimese maailmasõja ajal arenes Érinis välja Briti armee üksuse põhibaas, tollal tuntud tankikorpusena. Tankikorpus arenes välja kuulipildujakorpuse raskeharu kaudu raskeveoosakonnast. See asutati 1916. aasta märtsis. Baasi tunti kesktöökodade nime all ja see loodi 1917. aasta jaanuaris major Brockbanki juhtimisel. Organisatsiooni teised osad olid lähemal naaberküladele Bermicourtile (hoolduskool) ja Fleuryle (traadita side ja signaalid).
Fomitopsidaceae

Fomitopsidaceae on "Agaricomycetes" klassi torikulaadsete seltsi kuuluv seente sugukond.
Jérémie Boga

Jérémie Boga (sündinud 3. jaanuaril 1997 Marseilles) on Prantsusmaal sündinud Elevandiluuranniku jalgpallur, kes mängib poolkaitsjana Prantsusmaa kõrgliigaklubis Nice ja Elevandiluuranniku jalgpallikoondises.
Klubikarjäär.
2009. aastal liitus ta Inglismaa klubi Chelsea noorteakadeemiaga. Chelsea põhimeeskonnas mängis ta ainsal korral 12. augustil 2017, kui Inglismaa kõrgliiga hooaja esimeses kohtumises mängiti Burnleyga. Boga vahetati selles mängus välja juba mängu algfaasis, kui Gary Cahill oli saanud 14. minutil punase kaardi. Hooajal 2015–2016 mängis Boga Chelseast laenul Prantsusmaa kõrgliigaklubis Rennes'i Stade, 2016–2017 Hispaania kõrgliigaklubis Granada ja 2017–18 Inglismaa esiliigaklubis Birmingham City.
2018. aasta juulis siirdus ta umbes 3,5 miljoni naelsterlingi eest Itaalia kõrgliigaklubisse Sassuolo. Hooajal 2019–20 lõi ta Itaalia kõrgliigas 11 väravat. 2022. aasta jaanuaris läks ta laenule Atalantasse, kellega sõlmis samal aastal püsiva lepingu.
2023. aasta juulis siirdus ta 18 miljoni euro eest Atalantast 
Koondisekarjäär.
Aastatel 2014–2016 mängis Boga Prantsusmaa kuni 19-aastaste koondises. Kuna tema mõlemad vanemad on Elevandiluuranniku päritolu, otsustas Boga hiljem hakata koondises esindama Elevandiluurannikut. Elevandiluuranniku jalgpallikoondises tegi ta debüüdi 10. juunil 2017 Aafrika rahvaste karikavõistluste valikmängus Guinea vastu. Koondisekarjääri esimese värava lõi ta 8. oktoobril 2021 MM-i valikmängus Malawi vastu. Ta kuulus Elevandiluuranniku koondisse 2022. aasta Aafrika rahvaste karikavõistlustel.
Vääveltorik (perekond)

Vääveltorik ("Laetiporus") on "Laetiporaceae" sugukonda kuuluv seeneperekond.
Ervillers

Ervillers on vald Põhja-Prantsusmaal Pas-de-Calais' departemangus.
Põllumajandusküla asub 18 km Arrasist lõunas teede N17, D36 ja D9 ristumiskoha ümbruses.
Ajalugu.
Sealt on leitud eelajaloolisi fossiile, sealhulgas elevandi hambaid. Samuti on välja kaevatud Rooma esemeid, nagu münte, vaase, skelette ja tõendeid ehitiste kohta. See näitab, et Ervillers oli asustatud Rooma ajal, eriti kohas nimega "Capieau".
Kihelkonda on esmamainitud 12. sajandil.
Ervillersi lääni on edasi antud läbi Viéville'i, Lalaingi, Egmonti, Luxembourgi ja Diesbach-Belleroche'i perekondade. 28. augustil 1654 külastas Ervillersit kuningas Louis XIV ja emakuninganna, kes lõunatasid seal, reisides edasi Péronne'i ja Arrasisse, kus marssal Turenne oli piiramise lõpetanud.
Ervillersis on ka mitu maa-alust varjupaika. Tõenäoliselt olid need vanad karjäärid ja neist tehti "muches". Üks neist koobastest asus umbes 20 meetrit maa all ja selles oli 9 tuba, koridor, tall ja loomaaedikud. Kaevud tagasid nii ventilatsiooni kui ka veevarustuse.
1870. aasta detsembris rüüstasid küla preislased. Ervillers oli ka operatsioonide juhtimise keskus Bapaume'i lahingu (1871) ajal Prantsuse-Preisi sõjas aastatel 1870–1971.
Esimese maailmasõja ajal hävis küla täielikult.
Käsnak

Käsnak ("Piptoporus") on "Fomitopsidaceae" sugukonda kuuluv seeneperekond.
Kährikseen (perekond)

Kährikseen ("Sparassis") on "Sparassidaceae" sugukonda kuuluv seeneperekond. Perekonda kuulub üle 40 liigi.
Suur Vanker (album)

"Suur Vanker" on eesti rokkbändi Suur Vanker debüütalbum, mis ilmus 1. septembril 2021.
Albumilt leiab kümme lugu, nende seas nii punkrokki, meloodilist rokki, ballaade kui ka "metal"’it. Album on salvestatud Kiviõlis Stone Oil Studios produtsent Pavel Korotajevi käe all, kus tehti kaks aastat varem linti ka bändi teine singel "Langevad seinad".
Lugu "Faktieitaja" anti 2021. aasta juunis välja videosinglina.
Poropoorik (perekond)

Poropoorik ("Amylocystis") on "Dacryobolaceae" sugukonda kuuluv seeneperekond. Perekonda kuulub üle 40 liigi.
Estrée-Wamin

Estrée-Wamin on vald Põhja-Prantsusmaal Pas-de-Calais' departemangus.
Põllumajandusküla asub 32 km Arrasist läänes teede D339 ja D23 ristumiskoha ümbruses.
See on üks paljudest küladest Põhja-Prantsusmaal, mis kannab nime "Estrées". Nimi on tulnud sõnast "strata", mis tähistab piirkonna kivisillutisega Rooma teid (millest mõned muutusid tänapäevasteks maanteedeks). Siit "Estreti", "küla tee ääres", millest tekkis "Estrées".
Beretta M1934

Beretta M1934 on Itaalia poolautomaatpüstol. See sai aastal 1934 Itaalia relvajõudude standardseks teenistuspüstoliks. Beretta M1934 kasutab padrunit 9 mm Corto ehk .380 ACP.
Étaing

Étaing on vald Põhja-Prantsusmaal Pas-de-Calais' departemangus.
Põllumajandusküla asub 18 km Arrasist idas, Sensée jõe orus, teede D39 ja D9 ristumiskoha ümbruses. Kiirtee A26 möödub küla lähedalt.
Éterpigny (Pas-de-Calais)

Éterpigny on vald Põhja-Prantsusmaal Pas-de-Calais' departemangus.
Põllumajandusküla asub 15 km Arrasist kagus, tee D9 ääres. Kiirtee A26 möödub küla lähedalt.
Colt Detective Special

Colt Detective Special on kuuelasuline tsüaneeritud raami ja 2- või 3-tollise rauaga Ameerika Ühendriikide revolver. See oli üks esimesi lühikese rauaga revolvreid ("snubnose revolver") ning seda tootis Colt's Manufacturing Company. Nagu nimest aimata võib (inglise keelest 'uurija eri'), oli Detective Special mõeldud tavariietes politseinikele, kes said seda lihtsasti peita.
Relva hakati tootma 1927. aastal ning see kasutas väikestest mõõtmetest hoolimata võimsat laskemoona, nagu .38 Special. Detective Specialiraam on veidi väiksem Colt Official Police'i ja Smith &amp; Wesson Model 10 omadest, kuid suurem Smith &amp; Wesson Model 36, Smith &amp; Wesson Bodyguardi ja Smith &amp; Wesson Centennialidest.
Detective Special oli turule tulles ülimalt populaarne, kuid peaaegu 70 aasta jooksul menu jahtus ning 1996. aastal selle tootmine lõpetati.
Meruliaceae

Meruliaceae on klassi "Agaricomycetes" torikulaadsete seltsi kuuluv seente sugukond.
Tarrik

Tarrik ("Gloeoporus") on "Fomitopsidaceae" sugukonda kuuluv seeneperekond.
Beretta 950

Beretta 950 on Itaalia poolautomaatpüstol, mida Beretta hakkas tootma aastal 1952. Beretta 950 on väikeste mõõtmetega ja mõeldud enesekaitseks. Beretta eesmärk selle konstrueerimisel oli saada lihtsasti kasutatav ja töökindel taskupüstol.
Étrun

Étrun (lääneflaami: "Stroom") on vald Põhja-Prantsusmaal Pas-de-Calais' departemangus.
Põllumajandusküla asub 6 km Arrasist loodes teede N39 ja D55 ristumiskoha ümbruses. Gy jõgi voolab läbi valla.
Käbinarmikulised

Käbinarmikulised ("Auriscalpiaceae") on kandseente hõimkonna "Agaricomycetes" klassi kuuluv sugukond seeni.
Famechon (Pas-de-Calais)

Famechon on vald Põhja-Prantsusmaal Pas-de-Calais' departemangus.
Väike põllumajandusküla asub 35 km Arrasist edelas, tee D1 ääres.
Smith &amp; Wesson Model 36

Smith &amp; Wesson Model 36 (ka Chief's Special) on Ameerika Ühendriikide revolver, mis kasutab laskemoona .38 Special. M36-l on n-ö J-raam ning see on tootmises olnud aastast 1950.
Lentinell

Lentinell ("Lentinellus") on kandseente hõimkonna "Agaricomycetes" klassi kuuluv perekond seeni.
Colt New Service

Colt New Service on suure raami ja kaliibriga Ameerika Ühendriikide revolver, mida Colt tootis aastatel 1898–1941. Seda toodeti mitme erineva kaliibriga, Ameerika Ühendriikide relvajõud võtsid kasutusele relva moonale .45 Colt (nimega Model 1909).
Esimese maailmasõja ajal konstrueeriti püstolite M1911 defitsiidi tõttu revolver M1917, mis oli tegelikult veidi ümber ehitatud New Service. Pärast sõda sai New Service populaarseks ka tsiviilkasutajate seas. Lihtsamaks kasutamiseks toodi turule New Service ka moonale .45 Auto Rim.
1930. aastatel konstrueeriti New Service'i mudeleid ka moonale .38 Special ja .357 Magnum. Viimane neist oli tolle aja võimsamatest käsitulirelvapadrunitest ning sellega sai lasta läbi autokerede ning rahvavaenlaste (st gängsterite ja röövlite) kuulivestide. Võimsuse tõttu levis see kiiresti politseinike seas.
Jaanus Raudkats

Jaanus Raudkats (sündinud 17. detsembril 1959) on eesti popmuusik, kultuurikorraldaja ja kinnisvaramaakler. 
Haridus.
Ta on õppinud Türi Keskkoolis ja aastatel 1975–1978 Tallinna 46. Keskkoolis (kunstiklassis) ning aastatel 1978–1984 Tallinna Polütehnilises Instituudis tööstus- ja tsiviilehituse erialal. 
Ülikoolist jäi diplom õigel ajal saamata, kuna ta eelistas Gunnar Grapsi ansambliga Venemaale esinema minna.
Muusika.
Muusika tõusis tema elus esikohale umbes 1980. aastal. Kirgliku rokkmuusikuna on ta mänginud ansamblites Kolumbus Kris (alates 1987, asutajaliige), Muusik Seif, Seif, Magnetic Band (1989–1989), Singer Vinger (1995–1999), Fridays Deal, muusikaprojektides koos Sulliwaniga jm. Ta mängib basskitarri, kuid on mänginud ka klahvpille, ja laulab.
Muusikuna mängis mitmes ansamblis algul Eesti Riikliku Filharmoonia palgal olles. Aastatel 1987–1995 töötas Nõmme kultuurimaja metoodikuna ning pani rahulikku elu elanud kultuurimaja rokkima: asutas seal Nõmme rokiklubi ja korraldas kontserdisarja "Nõmme biit".
Käinud ansamblitega esinemas algul raudse eesriide tõttu peamiselt Venemaal, kuid 1990. aastate algusest juba pidevalt mujal välismaal: USA-s, Soomes, Rootsis, Taanis jm. 2004. aastal lõpetas ta koos ansambliga Kolumbus Kris ringreisid välismaal. Ansambel läks ingliskeelselt repertuaarilt üle eestikeelsele ja hakkas esinema peamiselt Eestis.
Muusikust kinnisvaramaakler.
2017. aastast töötab Jaanus Raudkats ettevõttes Nord Propety kinnisvaramaaklerina.
Sofyan Amrabat

Sofyan Amrabat (sündinud 21. augustil 1996 Huizenis) on Hollandis sündinud Maroko jalgpallur, kes mängib kaitsva poolkaitsjana Inglise kõrgliiga klubis Manchester United (laenul Itaalia kõrgliiga klubist ACF Fiorentina) ja Maroko jalgpallikoondises.
Ta alustas klubikarjääri Hollandi klubis FC Utrecht, debüteerides Hollandi kõrgliigas 2014–15. Hooajal 2017–2018 mängis ta Hollandi kõrgliigas Feyenoordi ridades. 2018. aastal liitus ta Belgia kõrgliigaklubiga Club Brugge. Hooajal 2019–2020 mängis ta laenul Itaalia kõrgliigaklubis Verona Hellas. 2020. aasta jaanuaris ostis Fiorentina Club Brugge käest Amrabati mängijaõigused, kuid hooaja lõpuni jäi ta laenule Verona Hellasesse. Hooajal 2019–20 valiti Amrabat Verona Hellase hooaja parimaks mängijaks ja ajalehe La Gazzetta dello Sport poolt parimaks Aafrika mängijaks Itaalia kõrgliigas sel hooajal.
Suvel 2023 siirdus ta laenule Manchester Unitedisse. United maksis Fiorentinale laenulepingu eest 10 miljonit eurot ning sai eelisõiguse Amrabati mängijaõigused 20 miljoni euro eest soetada.
Maroko jalgpallikoondises tegi Amrabat debüüdi 28. märtsil 2017 sõprusmängus Tuneesia vastu. Ta on kuulunud Maroko koondisse 2018. ja 2022. aasta maailmameistrivõistlustel ning 2022. aasta Aafrika rahvaste karikavõistlustel.
Mõlemad tema vanemad on Maroko päritolu. Tema vanem vend Nordin Amrabat on samuti jalgpallur ja kes on samuti kuulunud Maroko koondisse.
Jäähoki 1972. aasta taliolümpiamängudel

Meeste jäähokiturniir 1972. aasta taliolümpiamängudel Jaapanis Sapporos oli 12. olümpiaturniir ja esimene kord, mil olümpiamängude jäähokiturniir ei läinud arvesse maailmameistrivõistlustena. Jäähokiturniir toimus 3.–12. veebruaril 1972. Mängud peeti Makomanai jääareenil ja Tsukisamu sisejäähallis. 
Nõukogude Liit tuli seal jäähokis neljandat korda olümpiavõitjaks. Hõbemedali võitis USA, pronksi Tšehhoslovakkia. Kanada ei saatnud esimest korda olümpiale meeskonda pärast seda, kui jäähokis võisteldi esimest korda 1920. aasta olümpiamängudel. Aastaks 1972 olid Kanada jäähokivõimud karmide amatööride reeglite pärast üha enam häiritud. Enamik nende parimatest mängijatest mängis kas NHL-is või mängis kõrgetasemelistes väikeliigades, kuid neid peeti professionaalideks (elukutselisteks). Nõukogude Liidu mängijad aga uisutasid aasta läbi rahvuskoondises ja neil lubati amatööridena võistelda. Pärast mitu aastat kestnud võitlust võimudega loobus Kanada rahvusvahelisest amatöörjäähokist ega osalenud 1972. ja 1976. aasta taliolümpiamängudel. Kanada saatis meeste jäähokikoondise olümpiamängudele alles 1980. aastal.
Osalema said 1971. aasta jäähoki MM-i A-grupi kuus meeskonda ja B-grupi viis paremat meeskonda ning võõrustajana Jaapan. Kuna Saksa DV meeskond otsustas mitte osaleda, osales plaanitud kaheteistkümne asemel vaid üksteist võistkonda.
Nagu Innsbruckis 1964. aastal ja Grenoble'is 1968. aastal, algas turniir väljalangemisringiga, kus Nõukogude Liit sai otse viimasesse ringi pärast seda, kui Saksa DV loobus osalemast. Ülejäänud paarid koostati edetabeli abil, mis põhines 1971. aasta maailmameistrivõistluste paigutustel. See oli ühtlasi esimene jäähoki olümpiaturniir ilma Kanada osaluseta.
9. veebruaril avastati, et Saksamaa jäähokimängija Alois Schloder tarvitas efedriini sisaldavat mõnuainet, mistõttu arvati ta turniirilt välja. Preparaadi oli talle aga veidi varem välja kirjutanud Saksamaa jäähokiliidu meeskonnaarst madala vererõhu tõttu. Rahvusvaheline jäähokiliit tühistas kuuekuulise võistluskeelu veidi hiljem ja Schloder oli taas mängus 1972. aasta aprillis maailmameistrivõistlustel.
Tulemused.
Esimene voor.
Kvalifitseerusid 14 riiki, kuid Ida-Saksamaa, Rumeenia ja Prantsusmaa otsustasid mitte osaleda peamiselt rahalistel põhjustel. Ülejäänud üksteist riiki jagati vastavalt nende 1971. aasta maailmameistrivõistluste positsioonile. NSV Liit ja viis võitjat, kes mängisid A-alagrupis 1.–6. kohale. Viis kaotajat mängisid B-alagrupis 7.–11. kohale. 1971. aasta edetabel on sulgudes.
Smith &amp; Wesson Model 10

Smith &amp; Wesson Model 10 (ka Smith &amp; Wesson .38 Hand Ejector Model of 1899, Smith &amp; Wesson Military &amp; Police või Smith &amp; Wesson Victory Model) on Ameerika Ühendriikide revolver. See kuuelasuline relv on olnud tootmises aastast 1899, see kasutab laskemoona .38 Special ning on K-raamiga. Model 10 on toodetud 51-, 64-, 100-, 130- ja 150-millimeetrise toruga. Tegu on 20. sajandi enimtoodetud käsipüssiga, seda on toodetud üle kuue miljoni.
M1 (karabiin)

M1 (ametlikult United States Carbine, Caliber .30, M1) on kerge Ameerika Ühendriikide poolautomaatne karabiin, mis oli Ameerika Ühendriikide relvajõudude standardrelv teises maailmasõjas, Korea sõjas ja Vietnami sõjas. Relvast on palju variante (ja edasiarendused M2 ja M3) ning see on populaarne üle maailma nii sõjaväes, politseis kui tsiviilkasutuses.
M2 on M1 edasiarendus, millel on valikuline tulerežiim (seda saab kasutada nii poolautomaadi kui automaadina) ning M3 on valikulise tulerežiimi ja IR-optilise sihikuga.
Kuigi relv näeb kaugelt sarnane välja ning kannab sama nime vintpüssiga M1 Garand, ei ole need seotud. Ameerika Ühendriikide sõjavägi võttis enda praeguse relvastuse nimetamise süsteemi kasutusele juulis 1925, "M" tähendab mudelit ning number selle järel järjekorranumbrit. M1 karabiin oli seega esimene karabiin, M2 teine jne.
Remington Model 58

Remington Model 58 (ka Sportsman 58) on Ameerika Ühendriikide poolautomaatne haavlipüss, mida tootis 20. sajandi keskel Remington Arms. See oli ettevõtte esimene gaasiga ümberlaadiv haavlipüss ning seda toodeti paralleelselt tagasilöögi jõul ümberlaadiva relvaga M11-48. M58 oli tootmises aastatel 1956–1963 ning see asendati haavlipüssiga M1100.
Käbinarmik (perekond)

Käbinarmik ("Auriscalpium") on kandseente hõimkonna "Agaricomycetes" klassi kuuluv perekond seeni.
Giacomo Bonaventura

Giacomo Bonaventura (sündinud 22. augustil 1989 San Severino Marches) on Itaalia jalgpallur, kes mängib poolkaitsjana Itaalia kõrgliiga klubis Fiorentina.
Ta alustas klubikarjääri Atalantas, debüteerides Itaalia kõrgliigas hooajal 2007–08. Hooajal 2008–09 mängis ta laenul Itaalia tugevuselt kolmanda liiga klubis Pergolettese ja hooajal 2009–10 Itaalia esiliiga klubis Padova. Atalanta põhikoosseisu kuulus Bonaventura alates hooajast 2010–11, mil Atalanta mängis Itaalia esiliigas.
Aastatel 2014–2020 kuulus ta AC Milani ridadesse.
2020. aasta septembris sõlmis ta kaheaastase lepingu Fiorentinaga.
Itaalia jalgpallikoondises debüteeris Bonaventura 31. mail 2013 sõprusmängus San Marino vastu.
Álvaro Odriozola

Álvaro Odriozola Arzalluz (sündinud 14. detsembri 1995 Donostias) on Hispaania jalgpallur, kes mängib paremkaitsjana Hispaania kõrgliigaklubis Real Sociedad.
Ta alustas Real Sociedadis ka klubikarjääri. Real Sociedadi noorteakadeemiaga liitus ta 2006. aastal. Hooajal 2013–14 debüteeris ta klubi reservmeeskonnas Hispaania tugevuselt kolmandas liigas. Real Sociedadi põhimeeskonnas debüteeris ta Hispaania kõrgliigas 16. jaanuaril 2017 mängus Málaga vastu ja kindlustas seejärel järk-järgult koha Real Sociedadi põhikoosseisus.
2018. aasta juulis liitus ta Madridi Realiga. Hooaja 2019–20 teises pooles mängis ta laenul Saksamaa kõrgliiga klubis Müncheni Bayern. 21. aprillil 2021 lõi ta mängus Getafe vastu oma esimese värava Hispaania kõrgliigas. 2021. aasta augustis läks ta üheks hooajaks laenule Itaalia kõrgliigaklubisse Fiorentina.
2023. aasta septembris naasis Real Sociedadi, kellega sõlmis kuueaastase lepingu.
2017. aastal saavutas Odriozola Hispaania kuni 21-aastaste koondisega Euroopa omavanuste meistrivõistlustel teise koha. Hispaania jalgpallikoondises debüteeris ta 6. oktoobril 2017 MM-i valikmängus Albaania vastu. Koondisekarjääri esimese värava lõi ta 3. juunil 2018 sõprusmängus Šveitsi vastu. Ta kuulus Hispaania koondisse 2018. aasta maailmameistrivõistlustel.
Trihhoom

Trihhoomid ehk taimekarvad on struktuurid taimede lehe ja varre pinnal. Kattekarvad kaitsevad lehte päikesekiirguse ja liigse kuivamise eest. Lihtsamad kattekarvad on üherakulised liht- ja tähtkarvad, mitmerakulised karvad jagatakse üherealisteks, harunenuteks, soomus- ja sammaskarvadeks. Olenevalt sellest, millise ilme annavad kattekarvad taimeosale, eristatakse siid-, ude-, taker-, vilt- ja karekarvu. Haakekarvad on ühe- või mitmerakulised, tugevate rakukestadega, näärmekarvad koosnevad ühe- või mitmerakulisest jalast ja peast, kõrvekarvad on valdavalt üherakulised, kuid mitmerakulise alusega.
Tapinella

Tapinella on puravikulaadsete seltsi kuuluv perekond seeni.
Pēteris Juraševskis

Pēteris Juraševskis (23. märts / 4. aprill 1872 Dobele kreis – 10. jaanuar 1945 Jelgava) oli Läti poliitik ja jurist. Ta valiti 1907. aastal Vene keisririigi II Riigiduuma liikmeks (Kuramaa kubermangust). Ta oli aastatel 1918–1919 ja 1925 Läti justiitsminister ja 1928. aastal Läti peaminister.
Ta õppis Jelgava reaalkoolis ja töötas aastatel 1895–1899 Kuramaa kubermanguvalitsuses. Aastatel 1900–1904 õppis Peterburi ülikooli õigusteaduskonnas. Pärast ülikooli lõpetamist töötas ta Jelgavas vandeadvokaadi abina. Aastal 1907 andis välja ja toimetas ajalehte Sadzive ('kodukultuur').
Aastal 1907 valiti ta Vene keisririigi II Riigiduuma liikmeks (Kuramaa kubermangust). Duumas olles kuulus ta kadettide fraktsiooni, valiti arupärimiste komisjoni, võttis sõna arupärimiste, agraarküsimuse ja Kuramaa deputaatide volituste kontrollimise kohta. Ta rõhutas Balti provintside erinevust Venemaast (suur maatute hulk) ja vajadust anda agraarküsimus demokraatlikel alustel moodustatud omavalitsuse pädevusse, mis Balti krais tuleb sisse viia viivitamatult, likvideerida "vana feodaalne kord" ja mõisnike teenimatult omandatud privileegid, seada sisse maatööliste kindlustus, anda talupoegadele tagasi mõisastatud maa, määrata maaomandi suuruse piirväärtused, lubada normi ületavate eramaade sundvõõrandamist, reguleerida koormiste ja maksude jaotus mõisa ja talumaa vahel, fikseerida maa renditingimused ja põllumajanduslike tööliste palkamise tingimused. Kirjutas alla kadettide projektidele maareformi ettevalmistavatest asutustest, usutunnistusest ja rahvusest tulenevate kitsenduste kaotamisest, üldisest valimisõigusest Riigiduuma valimistel.
Iidne leping

"Iidne leping" (originaalpealkiri: "Pagten") on Taani telesari, mis esilinastus 2009. aasta detsembris. Sarja stsenarist onMaya Ilsøe . 
Süžee.
Sarja keskmes on poiss nimega Malte, kes kohtub päkapikk Lydaga, kelle perekonda ohustab jäänõid Isselin. Isselin tahab külmutada päkapikud, et saavutada ülemvõim võlumaailma üle, ent ta eesmärgi saavutamist takistab üks asi - iidne leping. Malte ja Lyda peavad läbima kolm keerulist katsumust, et enda kätte saada Iidne leping, mille sõlmisid inimene N. F. S. Grundtvig ja päkapikk Saia, Lyda ema, sadu aastaid tagasi. Maltel läheb teise katsumuse läbimine luhta ning Lyda peab katsumusse kaasama Rune, Malte koolikaaslase.
Neile polnud teada, et Rune on tige riiukukk ja teeb koostööd Iseliniga, kellel õnnestus temaga manipuleerida tänu tema ebakindlusele, vanemate poolt hüljatuse tundele, kurbusele ja hirmule kaotada oma armastatud vanematetalu. Malte teine koolikaaslane Viji on kadunud pärast ohtlikku trikki kooli katusel, millega olid seotud Rune ja tema riiukukkede kamp.
Malte proovib testi veel korra, kuid kui nad ei suuda seda sooritada, nad leiavad ja päästavad Viji ning saavad temalt abi. Viji, kes oli olnud Iselini vang, teab, kuhu nad peavad minema, et leida teejuhis iidse lepinguni. Lõpuks leiavad nad lepingu, kuid Iselinil õnnestub see neilt ära võtta. Ta üritab seda külmutada, kuid Maltel ja Lydal õnnestub see tagasi varastada. Viimases episoodis kasutavad nad iidset lepingut, Grundtvigi ja Saia (Lyda ema) vanu kindaid, et Iselin igaveseks hävitada.
Jaan Vija

Jaan Vija (28. oktoober 1930 Tartu – 24. oktoober 2013 Tori, Pärnumaa) oli
Eesti agronoom, põllumajandustegelane ja majandijuht. 
Ta õppis Tartu Linna 16. Algkoolis ja Tartu 1. Keskkoolis. Lõpetas Eesti Põllumajanduse Akadeemia 1955. aastal agronoomina. 
Jaan Vija oli Tori näidissovhoosi juht, ta oli tegev ühiskondlikus elus ja kultuurivaldkonnas. 
Tartumaalt Tähtvere vallast pärit Vija tuli gümnasistina 1947. aastal Eesti meistriks 100 meetri jooksus.
Enne Torisse suunamist töötas ta Penuja sovhoosis ja Eesti Loomakasvatuse ja Veterinaaria Instituudi Tähtvere katsebaasis direktorina. Tori riigimajandi juhina sai ta hüüdnime Sauna-Jaan, sest lasi igasse Tori osakonda ehitada avaliku sauna. Kolmas Soome sauna tüüpi saun Eestis ehitati Tori keskasulasse.
Vija organiseeris ratsa- ja veovõistlusi, põllumajandusnäitusi, heakorrakonkursse, laulis ansamblis, osales näiteringis ja mälumängudes.
Maetud Tori kalmistule.
Sterling (püstolkuulipilduja)

Sterling on Suurbritannia püstolkuulipilduja. Briti armee katsetas Sterlingut aastatel 1944–1945 Steni asendamiseks, kuid kasutusse jõudis see alles 1953. aastal. Sterling osutus töökindlaks relvaks ning oli Briti armee standardrelv aastani 1994, kui seda hakati asendama automaadiga L85A1.
Brampton

Brampton on linn Kanadas Ontario provintsis. See piirneb idas Torontoga ja lõunas Mississaugaga. 
Ajalugu.
Samal kohal asunud küla sai linnaõigused 1873. aastal. Suurlinnana määratletakse seda 1974. aastast.
Surrey (Briti Columbia)

Surrey on linn Kanadas Briti Columbia provintsis. See asub Vancouveri linnastu kaguosas. Surrey asub Fraseri jõe ja Kanada – Ameerika Ühendriikide piiri vahel. Surreyst loodes asub New Westminster ja põhjas Coquitlam.
Elanike arv on 2021. aasta seisuga 568 322, millega on see Briti Columbia provintsis suuruselt teine ja riigis suuruselt 11. linn.
Éric Vuillard

Éric Vuillard (sündinud 4. mail 1968 Lyonis) on prantsuse kirjanik, stsenarist ja filmirežissöör.
Tema teostest on eesti keelde tõlgitud romaan "Päevakord", mis ilmus 2021. aastal sarjas Loomingu Raamatukogu. Teose tõlkis prantsuse keelest Indrek Koff. Prantsuse keeles ilmus raamat 2017. aastal pealkirjaga "L’ordre du jour".
2009. aastal tegi ta režissöörina Prosper Mérimée novelli "Mateo Falcone" ainetel samanimelise filmi.
Fampoux

Fampoux on vald Põhja-Prantsusmaal Pas-de-Calais' departemangus.
Põllumajandusküla asub 6 km Arrasist idas, tee D42 ääres. Kiirtee A1 möödub küla lähedalt.
Tuntud inimesi.
Luuletaja Paul Verlaine veetis mitmel aastal seal puhkuse, kuna tema ema perekond oli sealt pärit. Tänav ja külakool kannavad tema nime.
Elif Elmas

Elif Elmas (makedoonia keeles Елиф Елмас; sündinud 24. septembril 1999 Skopjes) on Põhja-Makedoonia jalgpallur, kes mängib poolkaitsjana Saksamaa kõrgliigaklubis RB Leipzig ja Põhja-Makedoonia jalgpallikoondises.
Ta alustas klubikarjääri Põhja-Makedoonia klubis FK Rabotnički, debüteerides riigi kõrgliigas hooajal 2015–16.
Aastatel 2017–2019 mängis ta Türgi kõrgliiga klubis Fenerbahçe.
2019. aasta juulis liitus ta Itaalia kõrgliigaklubiga Napoli. Hooajal 2022/23 tuli ta Napoliga Itaalia meistriks.
2024. aasta jaanuaris siirdus ta umbes 23 miljoni euro eest Leipzigi, kellega sõlmis nelja ja poole aasta pikkuse lepingu.
Põhja-Makedoonia jalgpallikoondises debüteeris Elmas 17-aastaselt 11. juunil 2017 MM-i valikmängus Hispaania vastu. Koondisekarjääri kaks esimest väravat lõi ta 21. märtsil 2019 EM-i valikmängus Läti vastu. Ta kuulus Põhja-Makedoonia koondisse 2021. aasta Euroopa meistrivõistlustel.
Elmas valiti aasta parimaks välisliigas mängivaks Põhja-Makedoonia jalgpalluriks aastal 2019.
Ta sündis Türgi päritolu perekonnas.
Farbus

Farbus on vald Põhja-Prantsusmaal Pas-de-Calais' departemangus.
Põllumajandusküla asub 10 km Arrasist kirdes, teede D50 ja D51 ristumiskoha ümbruses.
Favreuil

Favreuil on vald Põhja-Prantsusmaal Pas-de-Calais' departemangus.
Põllumajandusküla asub 23 km Arrasist lõunas, teede D36E ja D10E ristumiskoha ümbruses.
Mário Rui

Mário Rui Silva Duarte (sündinud 27. mail 1991 Sinesis) on Portugali jalgpallur, kes mängib vasakkaitsjana Itaalia kõrgliiga klubis Napoli.
Enne hooajal 2017–18 Napoliga liitumist mängis ta Portugali esiliiga klubis Fátima (2010–11), Itaalia esiliiga klubides Gubbio (2011–12) ja Spezia (2012–13) ning Itaalia kõrgliiga klubides Empoli (2013–2016, esimesel hooajal Itaalia esiliigas) ja Roma (2016–17).
Aastatel 2007–2011 mängis Mário Rui Portugali noortekoondistes. 2011. aastal võitis ta Portugali kuni 20-aastaste koondisega juunioride maailmameistrivõistlustel hõbemedali. Portugali jalgpallikoondises debüteeris ta 26. märtsil 2018 sõprusmängus Hollandi vastu. Ta kuulus Portugali koondisse 2018. aasta maailmameistrivõistlustel.
Andrea Petagna

Andrea Petagna (sündinud 30. juunil 1995 Triestes) on Itaalia jalgpallur, kes mängib ründajana Itaalia kõrgliiga klubis Monza.
Ta alustas klubikarjääri AC Milanis. Klubi põhimeeskonnas debüteeris ta 4. detsembril 2012 UEFA Meistrite Liiga alagrupimängus Peterburi Zeniti vastu. Itaalia kõrgliigas debüteeris ta 2013. aasta augustis, kuid Milani meeskonnas pärast hooaega 2013–14 ta enam mänguaega ei saanudki. Hooajal 2013–14 oli ta lühikest aega laenul ka Itaalia kõrgliiga klubis Sampdoria. Kahel järgmisel hooajal oli Petagna laenul Itaalia esiliiga klubides: hooajal 2014–15 Latinas ja Vicenzas ning hooajal 2015–16 Ascolis.
Aastatel 2016–2018 mängis ta Itaalia kõrgliiga klubis Atalanta, lüües kahe hooajal jooksul Itaalia kõrgliigas üheksa väravat. 2018. aasta juulis läks ta laenule SPAL-i. Hooaeg 2018–19 oli tema edukaim Itaalia kõrgliigas, kui ta lõi 16 väravat. 2019. aasta juulis sõlmis ta SPAL-iga püsiva lepingu. Hooajal 2019–20 lõi ta Itaalia kõrgliigas 12 väravat, kuid SPAL jäi liigas viimaseks ja langes esiliigasse.
2020. aasta jaanuaris sõlmis ta lepingu Napoliga, kuid jäi kuni hooaja lõpuni laenule SPAL-i.
Aastatel 2010–2017 mängis Petagna Itaalia noortekoondistes. Itaalia jalgpallikoondises tegi ta debüüdi 28. märtsil 2017 sõprusmängus Hollandi vastu.